joelniklaus/EU_Wikipedias huggingface dataset:
Marco D‘Amore

Marco D‘Amore (g. 1981 m. birželio 12 d. Kazertoje) – italų aktorius ir režisierius, geriausiai žinomas vaidmeniu kriminaliniame TV seriale „Gomora“.

Biografija 
Aktoriaus karjerą pradėjo teatre 2000 m., 2004 m. baigė „Scuola d‘arte drammatica Paolo Grassi“ dramos studijas. 2005 m. įkūrė spektaklius teatruose stačiusią kompaniją „La Piccola Societa“. Tiek teatre, tiek kine dažnai bendradarbiavo su Toni Servillo. Kine debiutavo 2009 m.

Išgarsėjęs Mafijos smogiko vaidmeniu seriale „Gomora“, 2019 m. režisavo trilerį „Nemirtingasis“, kuriame pasakojami paraleliniai įvykiai po 3-ojo serialo sezono.

Filmografija 
 Tris di donne e abiti nuziali (2009)
 Una vita tranquilla (2010)
 Love Is All You Need (2011)
 Benvenuti a tavola (2012)
 Perez. (2014)
 Gomora (2014-17)
 Alaska (2015)
 Un posto sicuro (2015)
 Brutti e cattivi (2017)
 Drive Me Home (2018)
 Le metamorfosi (2019, balsas)
 Nemirtingasis (2019)

Apdovanojimai 
 Capri apdovanojimas (2014)
 Flaiano apdovanojimas – geriausias TV aktorius (2016)
 Nastro d'argento – geriausias naujas režisierius (2020)
 David di Donatello (nominacija) – geriausias naujas režisierius (2020)

Išnašos

Nuorodos 

 IMDb profilis

Italijos aktoriai
Italijos kino režisieriai
Ugnė Lazdauskaitė

Ugnė Lazdauskaitė (g. 2002 m. spalio 9 d.) – Lietuvos futbolininkė, puolėja.

Karjera

Vilniaus FM-JL Stars 
Profesionalią karjerą pradėjo Vilniaus FM-JL Stars komandoje 2015 m. gegužės 17, būdama 12 metų amžiaus. 2015 m. atstovaudama šiam klubui sužaidė trejas rungtynes A lygoje.

MFA Žalgiris 
Nuo 2016 m. žaidė MFA „Žalgiris“ gretose. 

2016: sužaidė 13 rungtynių už pagrindinę ir rezervinę komandą ir įmušė 3 įvarčius.

2017: sužaidė 26 rungtynes už pagrindinę ir rezervinę komandą ir įmušė 5 įvarčius.

2018: sužaidė 18 rungtynių už pagrindinę ir rezervinę komandą ir įmušė 5 įvarčius.

2019: sužaidė 11 rungtynių už pagrindinę komandą ir įmušė 7 įvarčius. Antroje sezono pusėje buvo išnuomuota Kauno Žalgiris komandai. Sužaidė 7 rungtynes, įmušė 2 įvarčius ir pirmą kartą tapo Lietuvos A lygos vice-čempione.

2020: Nuo sezono pradžios pradejo žaisti puolėjos pozicijoje. Sužaidė 20 rungtynių už pagrindinę komandą, įmušė 28 įvarčius ir 14 rungtynių už rezervinę komandą, įmušė 35 įvarčius. Tapo Lietuvos A lygos vice-čempione antrą kartą.
Su rezervine komanda laimėjo Lietuvos 1 lygos čempionatą, buvo šios komandos kapitonė.

2021: Sužaidė 20 rungtynių už pagrindinę komandą, įmušė 28 įvarčius ir tapo Lietuvos A lygos vice-čempione trečią kartą iš eilės.

Roma Calcio Feminille 
2022 m. vasario 1 d. pranešta, kad futbolininkė keliasi į Italijos „Serie B“ čempionate rungtyniaujančią Romos „Roma Calcio Femminile“ ekipą.

Sužaidė 15 rungtynių, įmušė 6 įvarčius ir atliko 1 rezultatyvų perdavimą. Ugnė tapo rezultatyviausia komandos sezono žaidėja. 2022 m. liepos pabaigoje, pasibaigus sutarčiai su Romos klubu grįžo į Lietuvą.

FC Sion féminin 
2022 m. vasarą persikėlė į Šveicariją, FC Sion.

Pasiekimai 
 su Žalgiris Kaunas
 vicečempionė: 2019 m.
 su MFA Žalgiris Vilnius
 vicečempionė: 2020 ir 2021 m.

Rinktinės

WU-15 rinktinė 
Atstovavo Lietuvos WU-15 rinktinei. Sužaidė 3 rungtynes ir laimėjo Baltijos taurę 2016 metais.

WU-17 rinktinė 
Atstovavo Lietuvai UEFA WU-17 čempionate (). 

Sužaidė 28 rungtynes Lietuvos WU-17 rinktinės sudėtyje ir įmušė 2 įvarčius, laimėjo Baltijos taurę 2018 metais.

WU-19 rinktinė 
Sužaidė 5 rungtynes Lietuvos WU-19 rinktinės sudėtyje ir laimėjo Baltijos taurę 2019 metais.

Nacionalinė rinktinė 
Ugnė Lazdauskaitė buvo pakviesta į Lietuvos nacionalinę rinktinę. 

2019 m. lapkričio 8 d. debiutavo UEFA Women's Euro 2022 Qualifications rungtynėse prieš Rumunijos moterų futbolo rinktinę. Varžovės nugalėjo lietuvaites rezultatu 3:0.  

2021 m. balandžio 7 d. įmušė pirmąjį savo įvartį nacionalinės rinktinės sudėtyje draugiškose rungtynėse į Jordanijos vartus. 

Su rinktine laimėjo Baltijos taurę 2021 metais.

Sužaidė 10 rungtynių Lietuvos nacionalinės rinktinės sudėtyje atrankoje į FIFA 2023 m. Pasaulio taurės turnyrą. Šiame cikle įmušė 3 įvarčius ir tapo rezultatyviausia komandos žaidėja.

Įvarčiai

Šaltiniai

Nuorodos 
 Ugnė Lazdauskaitė YouTube
 Ugnė Lazdauskaitė Instagram
 SOCCERWAY
 FLASHSCORE
 fbref svetainė 
 lietuvosfutbolas.lt
 Globalsportsarchive

Lietuvos futbolininkės
Šventupis (reikšmės)

Šventupis gali reikšti šias upes:
 Šventupis – Šiaulių rajone, Vijolės intakas;
 Šventupis – Raseinių rajone, Dubysos intakas;
 Šventupis – Radviliškio ir Panevėžio raj., Nevėžio intakas;
 Šventupis – Kelmės rajone, Dubysos intakas;
 Šventupis – Ukmergės rajone, Armonos intakas;
 Šventupis – Radviliškio rajone, Žadikės intakas.

Taip pat:
 Šventupys
Mantas Bartuševičius

Mantas Bartuševičius (g. 1991 m. sausio 24 d. Vilkijoje) – Lietuvos komikas, aktorius. Pagal įmonių užsakymus kuria reklaminius filmus „YouTube“ platformoje. Ilgametis „Humoro klubo“ narys. Kartu su Mantu Stonkumi ir Mantu Katleriu rengia gyvojo humoro turą po didžiąsias Lietuvos arenas.

Biografija 
Gimė ir augo Vilkijoje, mokėsi Vilkijos gimnazijoje, vėliau Vilniaus universitete studijavo verslo informacijos vadybą.

2020 m. rugpjūčio 1 d. Mantas Bartuševičius Vilkijos Šv. Jurgio bažnyčioje susituokė su savo ilgamete drauge, medicinos rezidente Ieva Kvietinskaite (tapusia Bartuševičiene).

Šaltiniai 

Lietuvos asmenybės
Lietuvos humoristai
Bartkuškio kopa

Bartkuškio kopa – vėjo supustyta smėlio kalva (kopa), esanti Bartkuškio miške (Širvintų rajono savivaldybė), netoli Bartkuškio telmologinio draustinio, 36 km atstumu nuo Vilniaus. Ji yra atvira žemyninė kopa, viena iš nedaugelio tokių geomorfologinių darinių kontinentinėje Lietuvos dalyje. Artimiausia gyvenvietė – Bartkuškio kaimas, Jauniūnų seniūnija. Link kopos veda neaukštų, liaunų berželių ir kopoms būdingos augalijos, kaip antai žemaūgių pušaičių, samanų ir viržių, minkšto balto smėlio kelias. Manoma, kad smėlį prieš tūkstančius metų paliko ledynai. Pasak kitos versijos, jį po 1948 metais įvykusio miško gaisro supustė vėjas. 

Prie kopos rengiami pėsčiųjų žygiai. 2020 metų liepos 9–12 d. Vilniuje ir jo apylinkėse vykusio gatvės teatro festivalio „Spot“ metu už Vilniaus miesto bei rajono ribų buvo surengta istorinė ekskursija „Užpustyti“. Ji vyko ant Bartkuškio žemyninės kopos. Choreografė Agnija Šeiko ir Šeiko šokio teatras surengė urbanistinei publikai skirtą šiuolaikinio šokio spektaklį. Jame parodė pasakojimą apie užpustytus Neringos žvejų kaimus ir smėlio kopose užmigusių žmonių gyvenimo istoriją.

Išnašos 

Lietuvos kopos
Širvintų rajono savivaldybė
Rūdninkų-Žygmantiškių kopynas

Rūdninkų-Žygmantiškių kopynas – vėjo supustyta smėlio kalvynas (kopynas), esantis Rūdninkų girioje ( Šalčininkų rajono savivaldybė). Jis susijęs su senoviniu Švenčionėlių-Vilniaus-Varšuvos proslėniu, kurio plotis siekia nuo 2,5 km iki 10-18 km. Kontinentinės kopos ties Žygmantiškėmis iškyla iki 30 metrų aukščio, o vietomis yra 150−160 metrų absoliutaus aukščio.

Rūdninkų kopa 
Rūdninkų kopa yra 40 km atstumu nuo Vilniaus.  Tai atvira žemyninė kopa, viena iš nedaugelio tokių geomorfologinių darinių kontinentinėje Lietuvos dalyje. Ji eina Rūdninkų girios viduriu iš šiaurės rytų į pietvakarius. Tai yra atvira smėlio plynė, suformuota nuo nuolat mėtomų bombų sukeltų gaisrų, unikalus kontinentinių smėlynų darinys. Sovietų Sąjungos laikais čia buvo karinis poligonas. Jame daugybė keliukų, vedančių minkštu, biriu ir klampiu smėliu.

Artimiausi objektai – Rūdninkų girios biosferos poligonas, Rūdninkų kraštovaizdžio draustinis, Kernavo telmologinis draustinis, Rūdninkų šaudykla, ežeras Kernavas. Artimiausia didesnė gyvenvietė – Rūdninkai.

Išnašos

Šaltiniai 
 Violeta Pukelytė. „Senųjų žemyninių kopų tyrimai Lietuvoje“. Baltica, nr. 24 specialus leidimas. Vilnius. 2011. 147–150 
 Dr. Regina Morkūnaitė. Rūdninkų ir Viešvilės kontinentinių kopų morfogenezės palyginamoji charakteristika. GTC Geologijos ir geografijos institutas. September 2014. Conference: III Lietuvos geografų kongresas: Vilnius. 
 http://www.turizmas.salcininkai.lt/kontinentines-kopos/   Kontinentinės kopos (Turizmas Šalčininkų rajone)

Lietuvos kopos
Šalčininkų rajono savivaldybė
B. Lubio ministrų kabinetas

Bronislovo Lubio ministrų kabinetas – 5-asis Lietuvos Respublikos Vyriausybės kabinetas nuo nepriklausomybės atkūrimo 1990 m.

Istorija 
1992 m. Seimo rinkimus laimėjo ir daugumą gavo Lietuvos demokratinė darbo partija. Partijos vadovas Algirdas Brazauskas buvo išrinktas Seimo Pirmininku ir isigaliojus naujai Konstitucijai jis kaip parlamento vadovas 1992 m. lapkričio 25 d. ėmė laikinai eiti Prezidento pareigas. Gruodžio 12 d. penktojo ministrų kabineto Ministru Pirmininku savo galiomis paskyrė nepriklausomą verslo vadovą ir buvusį Ministro Pirmininko Aleksandro Abišalos pavaduotoją) Bronislovą Lubį. 

Buvo suprantama, kad Lubio Vyriausybė dirbs trumpai, nes po naujų Prezidento rinkimų 1993 m. ji turės grąžinti savo įgaliojimus. 

Kabinetas savo darbą pradėjo 1992 m. gruodžio 17 d., ir dirbo iki Prezidento rinkimų ir naujo Adolfo Šleževičiaus ministrų kabineto paskyrimo 1993 m. kovo 31 d.

Kabinetas 
Šie ministrai dirbo penktajame ministrų kabinete:

Išnašos 

Lietuvos ministrų kabinetai
Tautvydas Mikalajūnas

Tautvydas Mikalajūnas (g. 1982 m. liepos 15 d. Biržuose) – Lietuvos žurnalistas, redaktorius

Biografija 

2000 metais baigė Biržų „Aušros“ vidurinę mokyklą. Vilniaus pedagoginiame universitete 2004 metais įgijo istorijos pedagogo bakalaurą, 2006 metais – magistrą.

„Lietuvos ryto“ žiniasklaidos grupėje dirba nuo 2006 metų. Iš pradžių ėjo sporto žurnalisto pareigas. 2008 metais buvo paskirtas naujienų redaktoriumi, 2011 metais – redaktoriaus pavaduotoju.

2016 metais pradėjo eiti naujienų portalo lrytas.lt redaktoriaus pareigas. Pakeitė iki tol redaktoriumi dirbusį žurnalistą Liudą Dapkų. 

2017 metų balandį paskirtas ir UAB „Lrytas“ direktoriumi. Direktoriaus pareigose pakeitė su bendrove atsisveikinusį Ričardą Baltaduonį. 

Dalyvauja mėgėjų teniso turnyruose.

Bibliografija 
T.Mikalajūno tekstai spausdinti „Lietuvos ryte“, Lietuvos tautinio olimpinio komiteto ir „Lietuvos ryto“ leidinyje „Rio ritmai“ (2016 m.) ir naujienų portale lrytas.lt.

2018 metais žurnale „Liaudies kultūra“ išspausdintas T. Mikalajūno mokslinis straipsnis „Biržų – Dubingių šakos didikų Radvilų reikšmė Biržų miestui (biržiečių istorinė sąmonė)“.

Šaltiniai 

Lietuvos žurnalistai
Laima Lapkauskaitė

Laima Lapkauskaitė (g. 1960 m. liepos 6 d. Marijampolėje) – Lietuvos muzikos prodiuserė ir vadybininkė, pedagogė, scenografė, estrados atlikėja. Geriau žinoma kaip vaikų pop choro „O lia lia vaikai“ (buv. „O lia lia“) kolektyvo ir pop grupės „Studentės“ (buv. „Mokinukės“) įkūrėja bei vadovė, vaikų ir jaunimo populiariosios vokalinės muzikos festivalio „Laumės juosta“  organizatorė ir prodiuserė.

Šaltiniai

Nuorodos 
 Laima Lapkauskaitė (music.lt)

Lietuvos prodiuseriai
Lietuvos dainininkai
Lietuvos scenografai
Lietuvos pedagogai
Lrytas.lt

Lrytas.lt – viena lankomiausių naujienų svetainių Lietuvoje. Naujienų portalas lrytas.lt per mėnesį pasiekia daugiau kaip milijoną realių vartotojų. Portalas yra „Lietuvos ryto“ žiniasklaidos grupės dalis.

Auditorija 
2016 metų balandį portalo lrytas.lt bendras lankytojų skaičius pirmą kartą išaugo iki 1 011 911. Prie to prisidėjo mobiliųjų įrenginių auditorijos augimas. Telefonu naršančių realių vartotojų skaičius didėjo 9,21 proc., planšetėmis – 7,85 proc.

2021 metų kovo mėnesį galutinai atnaujintas naujienų portalo lrytas.lt dizainas. Tai turėjo įtakos auditorijos augimui. 

Remiantis tarptautinės interneto rinkos tyrimų bendrovės „Gemius“ duomenimis, portalas lrytas.lt 2021 metų kovo mėnesį išaugino vidutinę dienos auditoriją beveik 80 tūkst. realių vartotojų. Mėnesio realių vartotojų augimas viršijo 100 tūkst. – iki 1,1 mln.

Pagal puslapių pervertimus (angl. Page views) ir apsilankymus (angl. Visits) lrytas.lt „Gemius“ yra antras naujienų portalas Lietuvoje.

Istorija 
Įkurtas 2006 m. vasario 13 d. Ričardo Baltaduonio. Tapo vienu didžiausių Lietuvoje naujienų portalu. 

Pirmuoju lrytas.lt redaktoriumi tapo apžvalgininkas Rimvydas Valatka, šias pareigas ėjęs iki 2011 metų spalio. Pasitraukė po inscenizuoto pagrobimo, kurio sumanytoja buvo režisierė Dalia Ibelhauptaitė. Jį pakeitė žurnalistas, redaktorius ir keliautojas Liudas Dapkus.

2007 m. lrytas.lt tapo pirmuoju lietuvišku naujienų portalu, pateikiančiu videoreportažus. Už tai lrytas.lt buvo išrinktas novatoriškiausia šalies internetine žiniasklaidos priemone 2007 m. gruodį pirmą kartą surengtame novatoriškos žiniasklaidos konkurse „Nmedia 2007“.

2008 m. portalas lrytas.lt pirmasis Lietuvoje pateikė mobiliąją versiją m.lrytas.lt, kuri buvo skirta tuo metu ką tik pasirodžiusiam „iPhone“ telefonui.

2009 m. sausio 12 d. lrytas.lt portale transliuota pirmoji bandomoji tiesioginė TV transliacija internetu. Buvo transliuojamos Lietuvos krepšinio federacijos taurės turnyro rungtynės tarp „Alytaus“ ir Kauno „Aisčių“ komandų.

Naujienų portalą lrytas.lt valdanti UAB „Lrytas“ iš e.atsiskaitymų bendrovės „EVP International“ 2015 m, įsigijo klasifikuotų skelbimų interneto svetainę rinka.lt.

2016 m. naujienų portalo lrytas.lt redaktoriaus pareigas pradėjo eiti naujienų redaktorius, iki tol ėjęs redaktoriaus pavaduotojo pareigas – Tautvydas Mikalajūnas.

2017 m. Tautvydas Mikalajūnas tapo ir naujienų portalo direktoriumi.

2019 m. portale paskelbti „Šauniausio mokytojo“ rinkimai tapo iki tol sėkmingiausiu lrytas.lt projektu. Konkurse buvo atiduoti daugiau nei 600 tūkst. balsų.

2020 m. portalas lrytas.lt pasirašė bendradarbiavimo sutartį su Narkotikų kontrolės ir tabako departamentu.

2021 m. galutinai atnaujintas lrytas.lt dizainas.

Lrytas.lt kartu su dienraščiu „Lietuvos rytas“ rengia „Verslo geno“ apdovanojimus bei interjero architektūros konkursą „Mano erdvė“.

Šaltiniai 

Lietuvos rytas
Naujienų svetainės
Kule Mbombo

Ričardas Kule Mbombo (Richard Kule Mbombo, g. 1996 m. gegužės 10 d.) – futbolininkas iš Kongo Demokratinės Respublikos, žaidžiantis puolėjo pozicijoje. Atstovavo Marijampolės „Sūduvos“ klubui.

Karjera 
Futbolą pradėjo žaisti gimtinėje Kinšasos „Vita Club“. 

2016–2017 m. sezone buvo išnuomotas belgų Anderlechto klubui.

2018 m. buvo išnuomotas slovakų FK AS Trenčín.

Žaidė kazachų FC Kaisar (2019 m.) ir latvių Riga FC (2020 ir 2021 m.) klubuose.

FK Sūduva 
2021 m. Riga FC išnuomojo žaidėją lietuviams ir sezono pirmoje pusėje atstovavo Marijampolės „Sūduvai“ Žaidė 22 numeriu pažymėtais marškinėliais.

2021 m. kovo 19 d. pelnė debiutinį įvartį A lygoje.

2021 m. birželio pabaigoje pranešta, kad žaidėjas grįžta į Latviją. „Optibet A lygoje“ per tą laiką sužaidė 17 rungtynių, pelnė 8 įvarčius. Kartą pasižymėjo „Hegelmann LFF taurės“ turnyre. Ilgą laiką Kule Mbombo buvo rezultatyviausias A lygos žaidėjas, tačiau nuo gegužės 9 d. pasižymėti „Optibet A lygoje“ jam nebepavyko.

Riga FC 
Pasibaidus nuomos sutarčiai žaidėjas grįžo į Latviją. Virsliga suspėjo sužaisti dvi rungtynes ir pelnė vieną įvartį.

Dibba Al-Hisn SC 
Vėliau persikėlė į Jungtinius Arabų Emyratus ir sezoną užbaigė „Dibba Al-Hisn“ ekipoje.

FK Sūduva 
2021 m. gruodžio mėn. pranešta, kad žaidėjas grįžta į FK Sūduva.

2022 m. kovo 6 d. rungtyniavo „Sūduvos“ klubo gretose A lygos rungtynėse prieš „Šiaulių“ ekipą, kurios baigėsi nulinėmis lygiosiomis. Šiame susitikime žaidėjas patyrė traumą, kuri jį išvedė iš rikiuotės kuriam laikui.

Statistika 
 A lygos statistika

Spalvų reikšmės: 
 Ekipa žaidė A lygoje;

Pasiekimai

Komandiniai pasiekimai

su Riga FC 
 Virsliga:
 Čempionas: 2020 m.

su FC Kaisar 
 Kazachijos futbolo taurė:
 Laimėtojas: 2019 m.

su FK Sūduva 
 A lyga
 (būsimas įvykis)
 Supertaurė
 Nugalėtojai: 2022 m.

Asmeniniai pasiekimai 
 2021 m. – geriausias balandžio mėnesio žaidėjas.

Šaltiniai

Nuorodos 
 alyga.lt svetainė
 fksuduva.lt
 SOCCERWAY
 Transfermarkt
 Globalsportsarchive

Kongo Demokratinės Respublikos futbolininkai
Užsienio futbolininkai Lietuvos komandose
Cătălin Țîră

Katalinas Štefanas Cyria (Cătălin Ştefan Ţîră, g. 1994 m. birželio 18 d.) – futbolininkas iš Rumunijos, žaidžiantis Marijampolės „Sūduvos“ komandoje puolėjo pozicijoje. Yra atstovavęs Rumunijos U-21 rinktinę.

Karjera 
Futbolą pradėjo žaisti gimtinėje. Žaidė Rumunijos ekipose.

2021 m. tapo Marijampolės „Sūduvos“ nariu. 2021 m. birželio 23 d. pranešta, kad abipusiu susitarimu nutraukta sutartis. Rumunas sužaidė šešerias „Optibet A lygos“ rungtynes bei dukart pasirodė Pirmos lygos pirmenybėse. Jose pasižymėjo pelnydamas vieną įvartį.

Statistika 
 ; A lygos ir Pirmos lygos statistika

Spalvų reikšmės:
  Ekipa žaidė A lygoje;
 Pirmos lygos ekipa;

Pasiekimai 
 su FK Sūduva
 A lyga:

Šaltiniai

Nuorodos 
 soccerway
 transfermarkt.com
 alyga.lt
 fksuduva.lt
 lietuvosfutbolas.lt

Rumunijos futbolininkai
Užsienio futbolininkai Lietuvos komandose
Nacho Cases

Ignasijus „Načas“ Kasesas Mora (Ignacio 'Nacho' Cases Mora, g. 1987 m. gruodžio 22 d.) – futbolininkas iš Ispanijos, žaidžiantis saugo pozicijoje. Žaidė Lietuvoje ir 2021 m. sezone atstovavo „Sūduvos“ klubui.

Karjera 
Futbolą pradėjo žaisti gimtinėje. Žaidė Ispanijos ir Graikijos ekipse. Savo laiku yra atstovavęs La Liga ekipą. Sporting Gijón gretose Primeroje sužaidė 177 susitikimus.

2021 m. atstovavo Sūduvos klubui. 2021 m. A lygoje sužaidė 25 rungtynes ir atliko vieną rezultatyvų perdavimą..

Žaidėjas persikėlė į Kiprą ir atstovavo Antrame divizione rungtyniaujančiam „Anagennisi Derynias“ klubui.

Statistika 
 A lygos statistika

Spalvų reikšmės:
  Ekipa žaidė A lygoje;

Pasiekimai 
 su FK Sūduva
 A lyga:

Šaltiniai

Nuorodos 
 soccerway
 transfermarkt.com
 alyga.lt
 fksuduva.lt
 lietuvosfutbolas.lt
 BDfudbol

Ispanijos futbolininkai
Užsienio futbolininkai Lietuvos komandose
Makis Giannikoglou

Makis Janikoglu arba Serafimas Janikoglu (, g. 1993 m. kovo 25 d.) – futbolininkas iš Graikijos žaidžiantis vartininko pozicijoje. Atstovavo Marijampolės „Sūduvai“.

Karjera 
Futbolą pradėjo žaisti gimtinėje. Rungtyniavo Graikijos ir Kipro ekipose.

FK Sūduva 
Nuo 2021 m. „Sūduvos“ klubo narys. Vos atvykęs į klubą, tapo pagrindiniu vartininku ir ilgam pasodino ant atsarginių suolelio iki tol nekeičiamą „Sūduvos“ vartų sargą Ivaną Kardumą.

2021 m. rugpjūčio 2 d. rungtynėse prieš Kauno žalgirį prasileido net tris įvarčius į savo vartus. Galutinis rungtynių rezultatas 3:3. Tai didžiausia sezono „įgriuva“.

2022 m. birželio 29 d. tapo žinoma, kad su žaidėju nutraukta sutratis. 2022 m. oficialiose rungtynėse graikas nežaidė.

Statistika 
 A lygos statistika

Spalvų reikšmės:
  Ekipa žaidė A lygoje;

Pasiekimai

su FK Sūduva 
 A lyga
 vicečempionas: 2021 m.
 Supertaurė
 Nugalėtojai: 2022 m.

Šaltiniai

Nuorodos 
 alyga.lt
 SOOCERWAY
 Transfermarkt
 fksuduva.lt
 lietuvosfutbolas.lt

Graikijos futbolininkai
Užsienio futbolininkai Lietuvos komandose
Aliaksandras Makasius

Aliaksandras Makasius (Makasis) (Аляксандар Макась, g. 1990 m. spalio 8 d.) – futbolininkas iš Gudijos, žaidžiantis puolėjo pozicijoje. Atstovavo gimtinės U-19, U-21 jaunimo rinktinėms. Sužaidė vienerias rungtynes nacionalinėje rinktinėje. 2015 m. kovo 30 d. rungtyniavo draugiškame mače prieš Gabono rinktinę. Žaidė Lietuvoje, Marijampolės „Sūduvoje“ 2021 m. sezone.

Karjera 
Futbolą pradėjo žaisti gimtinėje. Žaidė Baltarusijos ir Kazachijos ekipose.

Nuo 2021 m. FK Sūduva narys. Debiutinį įvartį A lygoje pelnė 2021 m balandžio 16 d. rungtynėse prieš FK Žalgiris. Puolėjas pasirodė po keitimo ir jo tikslus smūgis lėmė marijampoliečių pergalę prieš principinius varžovus rezultatu 2:1.

2021 m. birželio 19 d. rungtynėse prieš DFK Dainava pelnė išlyginamąjį įvartį. Galutinė rungtynių baigtis 1:1.

2022 m. sausio pranešta, kad žaidėjas grįžo į gimtinę ir atstovaus FK Homel.

Statistika 
 A lygos statistika

Spalvų reikšmės:
  Ekipa žaidė A lygoje;

Pasiekimai 
 su FK Sūduva
 A lyga:
 

 su FC Minsk
 Baltarusijos taurės turnyras:
 Nugalėtojas: 2012–13

Šaltiniai

Nuorodos 
 soccerway
 Transfermarkt
 alyga.lt
 fksuduva.lt
 lietuvosfutbolas.lt

baltarusijos futbolininkai
Užsienio futbolininkai Lietuvos komandose
Xabi Auzmendi

Šabjeras „Šabis“ Ausmendis Aruabarena (Xabier Auzmendi Arruabarrena, g. 1990 m. gegužės 1 d.) – baskų kilmės futbolininkas iš Ispanijos. Atstovavo Marijampolės „Sūduvai“.

Karjera 
Futbolą pradėjo žaisti gimtinėje. Atstovavo Real Sociedad jaunimo ekipoms. Žaidė Ispanijos Segunda ir Tercera divizionų ekipose.

2019 m. persikėlė į Lori FC, kuri žaidė Armėnijos Premjer lygoje.

FK Sūduva 
Nuo 2021 m. „Sūduvos“ klubo narys. Pateko į septintojo turo simbolinę rinktinę. Po žaidėjo rezultatyvaus perdavimo krito pirmasis įvartis rungtynėse prieš Telšių „Džiugą“. Žaidėjas turėjo progą ir pats pelnyti įvartį, bet Telšių „Džiugo“ vartininkas ištraukė kamuolį.  2021 m. gegužės 9 d. rungtynėse prieš Kėdainių „Nevėžį“ pelnė įvartį. Tai buvo pirmasis jo įvartis A lygoje. 2021 m. gegužės 16 d. rungtynėse prieš Bangą pelnė įvartį, kai varžovų vartininkas Ignas Driomovas atmušė kamuolį prieš save, o prie jo suskubo Xabi ir pelnė įvartį.

2021 m. rugsėjo 18 d. rungtynėse prieš DFK Dainava pelnė du įvarčius ir svariai prisidėjo prie marijampoliečių pergalės rezultatu 2:1.

2022 m. liepos 9 rungtynėse prieš „Šiaulius“ realizavo 11 m. baudinį ir marijampoliečiai išsiveržė į priekį 1-0. Šiauliečiams buvo pavykę išlyginti rezultatą 1-1. 73 minutę Xabi dar kartą nuginklavo varžovų vartininką. Po įtemptos kovo „Sūduvos“ klubas nugalėjo rezultatu 2-1.

Statistika 
 A lygos statistika

Spalvų reikšmės:
  Ekipa žaidė A lygoje;

Pasiekimai

su FK Sūduva 
 A lyga
 vicečempionas; 2021 m.
 Supertaurė
 Nugalėtojai: 2022 m.

Šaltiniai

Nuorodos 
 alyga.lt svetainė
 SOCCERWAY
 fksuduva.lt
 Transfermarkt
 lietuvosfutbolas.lt
 Globalsportsarchive

Ispanijos futbolininkai
Užsienio futbolininkai Lietuvos komandose
Mikel Gurrutxaga

Mikelis Guručaga Baruetabenija (Mikel Gurrutxaga Barruetabeña, g. 1996 m. rugpjūčio 22 d.) – futbolininkas iš Ispanijos, žaidžiantis gynėjo pozicijose.

Karjera 
Žaidė gimtinėje. Atstovavo įvairioms jaunimo komanda\oms (SD Eibar, CD Vitoria, CD Elgoibar, Amurrio Club).

JS Herkules 
Buvo išvykęs į Suomiją ir 2018 m. atstovavo JS Hercules, kuris rungtyniavo Kakkonen pirmenybėse (III pakopa).

Paide LM 
2019 m. persikėlė į Estiją ir žaidė Paidės miesto komandoje Paide Linnameeskond. Tais metais per 30 susitikimų Meistriliiga pelnė 5 įvarčius. 2020 m. atstovavo ekipai 15 rungtynių.

FK Sūduva 
2021 m. tapo „Sūduvos“ klubo nariu. Baskas sužaidė dvejas „Optibet A lygos“ rungtynės. Dar dvejas rungtynes Pirmoje lygoje atstovavo Sūduvos B ekipai. Birželio pabaigoje pranešta, kad nutraukta sutartis abipusiu susitarimu.

Nuo 2021 m. vasaros atovavo AD Ceuta FC.

Statistika 
 A lygos statistika

Spalvų reikšmės:
  Ekipa žaidė A lygoje;

Pasiekimai 
Sūduva
 A lygos

Šaltiniai

Nuorodos 
 fksuduva.lt
 alyga.lt
 soccerway
 lietuvosfutbolas.lt
 transfermarkt.com

Ispanijos futbolininkai
Užsienio futbolininkai Lietuvos komandose
A. Kubiliaus (II) ministrų kabinetas

Andriaus Kubiliaus (II) ministrų kabinetas – 15-asis Lietuvos Respublikos Vyriausybės kabinetas nuo nepriklausomybės atkūrimo 1990 m.

Istorija

Koalicijos formavimas 
2008 m. spalio 26 d., iškart po antrojo Seimo rinkimų turo, Tėvynės sąjungos – Lietuvos krikščionių demokratų, Liberalų ir centro sąjungos, Lietuvos Respublikos liberalų sąjūdžio ir Tautos prisikėimo partijos atstovai sutarė dėl koalicijos formavimo. Po derybų koalicinė sutartis tarp partijų lyderių parašais įtvirtinta po mėnesio, 2008 m. lapkričio 27 d.

Į Ministro Pirmininko pareigas deleguotas 10-osios Vyriausybės vadovas, Seimo narys ir Tėvynės sąjungos-Lietuvos krikščionių demokratų vadovas Andrius Kubilius, jo kandidatūrai Seimas pritarė 2008 m. lapkričio 27 d. Prezidentas Valdas Adamkus dekretą dėl skyrimo pasirašė kitą dieną, 2008 m. lapkričio 28 d.

Kabineto sudėtį Kubilius šalies vadovui pateikė 2008 m. lapkričio 27 d. Su pakeitimais Prezidentui patvirtinus ministrų sąrašą, Vyriausybė prisiekė ir darbą pradėjo 2008 m. gruodžio 9 d.

Skilimas: mažumos Vyriausybė 
Per pirmuosius du 2010 m. mėnesius nuo Tautos prisikėimo partijos atskilę parlamentarai prisijungė prie naujo politinio darinio – Krikščionių partijos. Tuo metu koalicija prarado daugumą ir pasikliovė Lietuvos valstiečių liaudininkų sąjungos parama, kuri tęsėsi iki tų pačių metų spalio. 2011 m. rugsėjo mėn. autos prisikėimo partijos susijungė su Liberalų ir centro sąjunga, o tai sumažino koalicijoje dalyvaujančių partijų skaičių nuo keturių iki trijų. 2012 m. balandžio mėn., Vyriausybė prarado daugumą Seime.

Vyriausybės darbas 
Vyriausybei teko atgaivinti Lietuvos ekonomiką po didžiojo nuosmukio. 2009 m. Lietuvos bendrasis vidaus produktas (BVP) sumažėjo net 14,7%. Kabineto darbo laikotarpiu priimta daug gyventojams skausmingų sprendimų: pensijų, motinystės ir tėvystės, nedarbo išmokų karpymai, biudžetininkų atlyginimų ir kitokie kriziniai sumažinimai, brangiai kainavęs valstybės skolinimasis, mokesčių didinimas. Tačiau nepaisant ekonominės krizės ir jai įgyvendinti pasitelktų taupymo priemonių, šis ministrų kabinetas tapo pirmąja Vyriausybe po nepriklausomybės, išdirbusi visą ketverių metų kadenciją. 

Darbą kabinetas baigė 2012 m. gruodžio 13 d. Įgaliojimus gavo Algirdo Butkevičiaus ministrų kabinetas.

Kabinetas 

 
 
 
 
 

Šie ministrai dirbo penkioliktajame ministrų kabinete:

Išnašos 

Lietuvos ministrų kabinetai
Joël Bopesu

Žoelis Bopesu (Joël Fey d'Or Bopesu; g. 1995 m. sausio 25 d.) – futbolininkas kilęs iš Kongo Demokratinės Respublikos, turintis šios šalies ir Prancūzijos pilietybes, rungtyniaujantis gynėjo pozicijoje. Atstovavo Vilniaus „Žalgiriui“.

Karjera 
Futbolininko karjerą pradėjo Prancūzijoje. Žaidė Prancūzijos žemesniuose divizionuose.

Vėliau persikėlė į Šiaurės Makedoniją ir atstovavo Skopjės ir Rabotnički klubus. 

2019 m. persikėlė į Latviją ir žaidė Riga FC klube. 

2020 m. išvyko į Ukrainą ir tapo Lviv komandos nariu.

Atvyko į Lietuvą. 2021 m. buvo paskelbta, kad tapo Vilniaus „Žalgirio“ nariu.

Statistika 
 A lygos statistika

Spalvų reikšmės: 
 Ekipa žaidė A lygoje;

Laimėjimai 
 su FK Žalgiris
 A lyga
 čempionas: 2021, 2022 m.

 LFF taurės laimėtojas: 2021, 2022 m.

Šaltiniai

Nuorodos 
 alyga.lt svetainė
 SOCCERWAY
 Transfermarkt
 fkzalgiris.lt
 Globalsportsarchive
 lietuvosfutbolas.lt

Prancūzijos futbolininkai
Kongo Demokratinės Respublikos futbolininkai
Užsienio futbolininkai Lietuvos komandose
Milen Gamakov

Milenas Gamakovas (Milen Gamakov; Милен Гамаков; g. 1994 m. balandžio 12 d.) – futbolininkas iš Bulgarijos, rungtyniaujantis saugo pozicijoje.

Atstovauja Vilniaus „Žalgiriui“. Savo laiku žaidė Bulgarijos jaunimo rinktinėse (U-17, U-19, U-21).

Karjera 
Futbolininko karjerą pradėjo Bulgarijoje.

Buvo išvykęs į Lenkiją ir žaidė Ekstraklasa pirmenybėse, o 2018 m. vėl grįžo į Bulgariją.

FK Žalgiris 
Atvyko į Lietuvą. 2021 m. buvo paskelbta, kad tapo Vilniaus „Žalgirio“ nariu. M. Gamakovas debiutavo FK Žalgirio komandoje , ir po 59 minučių užsidirbo raudoną kortelę. Tai antroji greičiausia raudona kortelė A lygos istorijoje. 2021 m. balandžio 16 d. rungtynėse prieš FK Sūduva vos pasirodęs po keitimo, pirmuoju prisilietimu pasiuntė kamuolį į vartus ir išlygino rungtynių rezultatą (1:1). tai buvo debiutinis žaidėjo įvartis A lygoje.

2021 m. spalio 3 d. rungtynėse prieš Gargždų „Bangą“ už teisėjui skirtą repilką užsidirbo raudoną kortelę ir buvo pašalintas iš aikštės. Žalgiriečiai nugalėjo varžovus rezultatu 3:0.

2022 m. sausio mėn. pranešta, kad žaidėjas palieka „Žalgirio“ klubą.

2022 m. vasario mėn. pasirašė sutartį su kazachų FK Taraz.

Statistika 
 A lygos statistika

Spalvų reikšmės:
  Ekipa žaidė A lygoje;

Laimėjimai 
 su FK Žalgiris
 A lyga
 čempionas: 2021

Jaunimo rinktinės 
Yra atstovavęs Bulgarijos U-21 rinktinei.

Šaltiniai

Nuorodos 
 Soccerway
 alyga.lt
 90minut.pl (lenkų k.)
 transfermarkt.com
 fkzalgiris.lt
 lietuvosfutbolas.lt

Bulgarijos futbolininkai
Užsienio futbolininkai Lietuvos komandose
Jakub Sylvestr

Jakubas Sylvestras (Jakub Sylvestr; g. 1989 m. vasario 2 d.) – futbolininkas iš Slovakijos, rungtyniaujantis puolėjo pozicijoje. Atstovavo Vilniaus „Žalgiriui“. Kitados žaidė Slovakijos jaunimo rinktinėse ir nacionalinėje rinktinėje.

Karjera 
Futbolininko karjerą pradėjo Slovakijoje. Buvo išvykęs į Vokietiją, Kroatiją, Daniją. Žaidė Izraelio pirmenybėse.

FK Žalgiris

2021 m. sezonas 
Atvyko į Lietuvą. 2021 m. buvo paskelbta, kad tapo Vilniaus „Žalgirio“ nariu. 2021 m. balandžio 11 d. rungtynėse prieš Kauno Žalgirį pasirodęs po keitimo, pasiuntė kamuolį į vartus ir pelnė vienintelį rungtynių įvartį (1:0). Tai buvo debiutinis žaidėjo įvartis A lygoje. 2021 m. gegužės 28 d. rungtynėse prieš FK Kauno Žalgiris pasižymėjo įvarčiu.

2021 m. rugpjūčio 9 d. A lygos rungtynėse prieš Gargždų „Bangą“ pelnė antrą rungtynių įvartį (2:0). Šios rungtynės buvo išskirtinės tuo, kad vyr. treneris Vladimiras Čeburinas startinėje sudėtyje nerado vietos lietuviams. Rungtynes pradėjo vien legionieriai. Galutinis rungtynių rezultatas 3:0 žalgiriečių naudai.

2021 m. spalio 23 d. LFF taurės turnyro finale pasižymėjo pelnydamas įvartį. FK Žalgiris nugalėjo varžovus rezultatu 5:1 ir tapo taurės laimėtojais. 

2021 m. spalio 27 d. rungtynėse prieš FK Sūduva pelnė įvartį jau ketvirtą pridėto laiko minutę ir svariai prisidėjo prie pergalės rezultatu 3:2. Žalgiriečiai turnyrinėje lentelėje pakilo į pirmą vietą ir aplenkė marijampoliečius.

„Optibet A lygoje“ per 36 rungtynes pelnė 8 įvarčius ir atliko 3 rezultatyvius perdavimus.

2022 m. sezonas 
2022 m. vasario 23 d. paskelbta, kad žaidėjas ir toliau atstovaus „Žalgirio“ klubui.

Statistika 
 A lygos statistika

Spalvų reikšmės:
  Ekipa žaidė A lygoje;

 Lietuvos futbolo taurė 2021 m.

 I etapo rungtynėse prieš „Bangą“ pelnė tris įvarčius ir svarbiai prisidėjo prie pergalės ir patekimo į kitą etapą.

Laimėjimai 
 su FK Žalgiris
 A lyga
 Čempionas: 2022 m.

 LFF taurės laimėtojas: 2021, 2022 m.

Šaltiniai

Nuorodos 
 alyga.lt svetainė
 SOCCERWAY
 Transfermarkt
 fkzalgiris.lt
 Globalsportsarchive
 lietuvosfutbolas.lt
 national-football-teams

Slovakijos futbolininkai
Užsienio futbolininkai Lietuvos komandose
Ogenyi Onazi

Ogenis Edis Onazis (Ogenyi Eddy Onazi; g. 1992 m. gruodžio 25 d.) – futbolininkas iš Nigerijos, saugas. 2021 m. atstovavo Vilniaus „Žalgiriui“. Kitados rungtyniavo Nigerijos jaunimo rinktinėse ir nacionalinėje rinktinėje. Priklausė garsiam Romos „Lazio“ klubui (Italija).

Karjera 
Futbolininko karjerą pradėjo Nigerijoje.

Vėliau priklausė SS Lazio klubui iš Italijos.

Nuo 2016 m. karjerą tęsė Turkijoje. Trabzonspor ekipoje sužaidė 69 rungtynes, o Denizlispor vos 9.

Nuo 2020 m. žaidė Danijoje SønderjyskE klube, tačiau klube išbuvo vos tris mėnesius ir išvyko iš Danijos.

FK Žalgiris 
Atvyko į Lietuvą. 2021 m. vasario 18 d. buvo paskelbta, kad tapo Vilniaus „Žalgirio“ nariu. 

2021 m. birželio 19 d. rungtynėse prieš Džiugas pelnė trečią rungtynių įvartį ir jo atstovaujama Vilniaus „Žalgirio“ ekipa iškovojo pergalę rezultatu 3:0.

2021/22 m. čempionų lygos atrankoje susitiko su Linfield FC. 2021 m. liepos 6 d. Vilniuje lietuviai palaužė varžovus rezultatu 3:1. Atsakomosios rungtynės įvyko 2021 m. liepos 13 d. Šiaurės Airijoje. Jose žalgiriečiai nugalėjo rezultatu 2:1. Galutinis dviejų rungtynių rezultatas buvo 5:2 FK Žalgiris naudai ir Lietuvos klubas pateko į antrą etapą. Antrose rungtynėse 44 minutę O.Onazis šūviu iš toli pelnė antrąjį rungtynių įvartį ir žalgiriečiai pirmavo rezultatu 2:0.

2021 m. liepos 18 d. pranešta, kad žaidėjas palieka klubą. A lygos 2021 m. sezone sužaidė 19 rungtynių ir pasižymėjo dviem įvarčiais.

Denizlispor 
2021 m. rugpjūčio 20 d. oficialiai pasirašė sutartį su TFF 1. Lig (Turkijo Pirmoje lygoje; antroje pakopoje) žaidžiančiu „Denizlispor“ klubu.

Casertana FC 
2022 m. vasarą persikėlė į Italiją, Casertana FC, rungtyniavusį Serie D.

Statistika 
 A lygos statistika

Spalvų reikšmės:
  Ekipa žaidė A lygoje;

Laimėjimai 
 su FK Žalgiris
 A lyga
 (būsimas įvykis)

 su Trabzonspor
 Turkijos taurė:
 Nugalėtojas: 2019–20

Dalyvavimas čempionatuose 

|}

Šaltiniai

Nuorodos 
 Soccerway
 alyga.lt
 Transfermarkt
 fkzalgiris.lt
 lietuvosfutbolas.lt

Nigerijos futbolininkai
Užsienio futbolininkai Lietuvos komandose
Religinė brolija

Religinė brolija () – bažnytinės valdžios įkurta ir jai pavaldi religinė dvasininkų ir (ar) pasauliečių draugija, turinti savo administraciją, įstatus ir nuosavybę.

Brolijų atsiradimas 

Brolijos atsirado katalikams rūpinantis savo sielos išganymu. Pasauliečiai norėjo pasinaudoti vienuoliams suteiktomis privilegijomis – atlaidais, įrašu gyvenimo knygoje (liber vitae) bei atminimu mirus. Taip prie vienuolynų pradėjo kurtis pasauliečių bendruomenės.

Veikla 

Organizacijos tikslas – praturtinti jos narių krikščioniškąjį gyvenimą, vykdyti tam tikrą religinę ar visuomeninę veiklą. Brolijoje reguliariai vyksta maldos, pasitarimai, vyresniųjų rinkimai, pažymimos šventės, nariai su savo atributais dalyvauja iškilmėse, yra narių sąrašų ir brolijos nuostatų knyga. 

Po Tridento susirinkimo atsiradusios arkibrolijos gali steigti naujas tokio titulo brolijas, suteikia joms privilegijas ir įgaliojimus. Sodalicijos – kokio nors Švč. Mergelės Marijos titulo brolijos, kuriose dalyvavo jėzuitų kolegijų moksleiviai.

Brolijos požymiai 
1646 m. lietuvis dominikonų vienuolis Valerijonas Andriejavičius nurodė geros brolijos bruožus. Visų pirma, brolija turi vadintis kurio nors šventojo ar šventosios garbei. Antra, ji turi motyvuoti teisingą dvasinę (Mišių lankymas) ar pasaulietinę pamaldžią veiklą (pagalba elgetoms, belaisviams, bažnytinių pastatų statyba). Trečia, brolija turi veikti Dievo garbei bei tikinčiųjų naudai (tarnystė Dievui, savęs marinimas) bei nemokamai priimti narius.

Šaltiniai 

Katalikybė
Marko Pavlovski

Markas Pavlovskis (Марко Павловски; g. 1994 m. vasario 7 d.) – futbolininkas iš Serbijos, rungtyniaujantis saugo pozicijoje. Žaidė Lietuvoje. Atstovavo Vilniaus „Riteriams“ ir FK Sūduva. Kitados atstovavo Serbijos jaunimo rinktinėms.

Karjera 
Futbolininko karjerą pradėjo Serbijoje. Buvo išvykęs į Kiprą, Portugaliją, Baltarusiją.

Atstovavo Serbijos („Beograd“, „Voždovac“), Portugalijos („Porto B“, „Varzim“), Kipro (Limasolio „Apollon“), Belgijos („Mouscron“), Kroatijos („Split“) ir Baltarusijos (Minsko „Dinamo“) klubams.

FK Riteriai 
Atvyko į Lietuvą. 2021 m. buvo paskelbta, kad tapo Vilniaus „Riterių“ nariu. 2021 m. balandžio 12 d. rungtynėse prieš Kėdainių „Nevėžį“ pelnė du įvačius ir prisidėjo prie varžovų sutriuškinimo (4:0).

2021 m. liepos 23 d. rungtynėse prieš Telšių „Džiugą“ pelnė įvartį ir išvedė „riterius“ į priekį (2:1). Šiose rungtynėse rezultatu 3:2 nugalėjo „riterių“ ekipa.

2021 m. rugpjūčio 6 d. rungtynėse prieš Kauno žalgiriečius pelnė įvartį ir išvedė riterius į priekį (1:0). Galutinis rungtynių rezultatas 1:1.

FK Sūduva 
2022 m. vasario 3 d. oficialiai pranešta, kad tapo FK Sūduva nariu.

2022 m. kovo 6 d. oficialiai debiutavo „Sūduvos“ klubo gretose A lygos rungtynėse prieš „Šiaulių“ ekipą, kurios baigėsi nulinėmis lygiosiomis.

Statistika 
 A lygos statistika

Spalvų reikšmės:
  Ekipa žaidė A lygoje;

Laimėjimai

su FK Sūduva 
 A lyga
 (būsimas įvykis)
 Supertaurė
 Nugalėtojai: 2022 m.

asmeniniai 
 Išrinktas į simbolinę 2021 m. A lygos rinktinę. Tais metais atstovavo „Riterių“ futbolo klubui.

Tarptautiniai 
 Serbija U-19
 UEFA Europos U-19 čempionatas: 2013.

Šaltiniai

Nuorodos 
 alyga.lt svetainė
 fksuduva.lt
 Soccerway
 Transfermarkt
 lietuvosfutbolas.lt
 Globalsportsarchive

Serbijos futbolininkai
Užsienio futbolininkai Lietuvos komandose
Olaide Badmus

Olaidė Muhamedas Badmusas (Olaide Muhammed Badmus; g. 1999 m. kovo 12 d.) – futbolininkas iš Nigerijos, rungtyniaujantis gynėjo pozicijoje. Atstovauja Vilniaus „Riteriams“.

Karjera 
Žaidė Latvijoje 2019 ir 2020 metais; atstovavo Valmiera, kuri žaidė Virsliga pirmenybėse.

Atvyko į Lietuvą. 2021 m. buvo paskelbta, kad tapo Vilniaus „Riterių“ nariu. 2021 m. balandžio 20 d. rungtynėse prieš FK Panevėžys pelnė įvartį ir prisidėjo prie pergalės prieš vieną iš A lygos lyderių (2:0). Po šių rungtynių paskelbus geriausių žaidėjų savaitės rinktinę, Olaidė Badmusas atsidūrė tarp geriausiųjų.

2021 m. rugsėjo 25 d. pelnė įvartį rungtynėse prieš FK Žalgiris ir išlygino rezultatą (1:1). Rungtynės baigėsi lygiosiomis 1:1.

2021 m. gruodžio mėn. klubas pratęsė sutartį su žaidėju.

2022 m. kovo 6 d. A lygos rungtynėse prieš „Panevėžio“ klubą patyrė traumą, dėl kurios praleido dalį sezono. Į rikiuotę grįžo tik gegužės pabaigoje.

Statistika 
 A lygos statistika

Spalvų reikšmės: 
 Ekipa žaidė A lygoje;

Laimėjimai 
 su FK Riteriai
 A lyga

Šaltiniai

Nuorodos 
 alyga.lt
 Soccerway
 Transfermarkt
 lietuvosfutbolas.lt
 fkriteriai.lt
 Globalsportsarchive

Nigerijos futbolininkai
Užsienio futbolininkai Lietuvos komandose
Arthur Ymele

Arturas Jalinas Imelė Feudžijas (Arthur Yalin Ymele Feudjio; g. 1999 m. kovo 12 d.) – kamerūniečių kilmės futbolininkas iš Nyderlandų, rungtyniaujantis saugo pozicijoje.

Atstovauja Vilniaus „Riteriams“.

Karjera 
Jaunystėje žaidė už įvairias Nyderlandų ekipas.

2019 m. persikėlė į Angliją ir atstovavo Erith & Belvede; vėliau Bury AFC.

FK Riteriai 
Atvyko į Lietuvą. 2021 m. buvo paskelbta, kad tapo Vilniaus „Riterių“ nariu. A lygoje debiutavo 2021 m. kovo 16 d. prieš FK Žalgiris. Sezono pradžioje užsitikrino vietą starto sudėtyje, tačiau penkerių sužaistų rungtynių „Optibet A lygoje“ prarado trenerių pasitikėjimą ir likusią sezono dalį praleido Riteriai B sudėtyje, kuri kovojo Pirmoje lygoje. Pirmoje lygoje sužaidė septynerias rungtynes.

Statistika 
 A lygos ir Pirmos lygos statistika

Spalvų reikšmės:
  Ekipa žaidė A lygoje;
 Pirmos lygos ekipa;

Laimėjimai 
 su FK Riteriai
 A lyga

Šaltiniai

Nuorodos 
 Soccerway
 alyga.lt
 transfermarkt.com
 lietuvosfutbolas.lt
 fkriteriai.lt

Nyderlandų futbolininkai
Užsienio futbolininkai Lietuvos komandose
L. M. Stankevičiaus ministrų kabinetas

Lauryno Mindaugo Stankevičiaus ministrų kabinetas – 7-asis Lietuvos Respublikos Vyriausybės kabinetas nuo nepriklausomybės atkūrimo 1990 m.

Istorija 
Prezidentas Algirdas Brazauskas 1996 m. vasario 23 d. Ministru Pirmininku paskyrė Demokratinės darbo partijos atstovą Lauryną Mindaugą Stankevičių, po to, kai dėl finansinio skandalo Seimas atleido Adolfą Šleževičių. Vyriausybė įgaliojimus gavo ir savo darbą pradėjo 1996 m. kovo 19 d., kai Seimas pritarė jos programai. 

Kabinetas dirbo iki šeštojo Seimo kadencijos pabaigos, vėliau pareigas ėjo laikinai, iki kol  1996 m. gruodžio 10 d. darbą pradėjo naujas Gedimino Vagnoriaus (II) vadovaujamas kabinetas.

Kabinetas 

  
 

Šie ministrai dirba septintajame ministrų kabinete:

1 Papiestis atsistatydino kovo 17 dieną, iki programos pritarimo.

Išnašos 

Lietuvos ministrų kabinetai
Švedijos futbolo varžybos 2021–2022 m.

Švedijos futbolo varžybos 2021–2022 m.
  prasidėjo 2021 m. balandžio 10 d., baigėsi 2021 m. gruodžio 4 d.;
 s turnyras prasidėjo 2021 m. vasarą, o finalas įvyks 2022 m. gegužės 26 d.

2021 m. Allsvenskan 
 Allsvenskan – aukščiausioji Švedijos futbolo lyga.
 Dalyvavo 16 komandų.

Pokyčiai 
  Falkenbergs FF ir Helsingborgs IF iškrito; 
  Superettan nugalėtojai Halmstads BK buvo perkelti į Allsvenskan.
  Superettan antrą vietą užėmę Degerfors IF buvo perkelti į Allsvenskan.

Dalyviai ir informacija apie juos
 Pateikti ekipų namų stadionai, jų danga ir talpa.
 Danga: arba natūrali žolė, arba dirbtinės dangos aikštės (DDA).
 Dėl rėmimo sutarčių stadionai gali turėti kelis pavadinimus.

Galutinė komandų rikiuotė 
 Malmö FF tapo 2021 m. čempionais. Surinko 59 taškus.
 AIK Solna irgi surinko 59 taškus, tačiau liko antroje vietoje.
<onlyinclude>

Pereinamosios rungtynės 
 Dėl išlikimo lygoje kovojo Halmstads BK ir žemesniojo diviziono Helsingborgs IF.

 Helsingborgs IF nugalėjo varžovus bendru dviejų rungtynių rezultatu 3-2 ir iškopė į 2022 m. Allsvenskan.

2021 m. Superettan 
 Superettan – antros pakopos pirmenybės.
 2021 m. dalyvavo 16 komandų.

Galutinė komandų rikiuotė 
 IFK Värnamo tapo Superettan nugalėtojais ir pateko į Allsvenskan.
 GIF Sundsvall liko antri, tačiau irgi pateko į Allsvenskan.
 Helsingborgs IF buvo trečioje vietoje ir dėl galimybės kilti į Allsvenskan kovojo pereinamosiose rungtynėse.

Kova dėl išlikimo 
Superettan 13 ir 14 vietas užėmusios ekipos dėl išlikimo kovojo su 2021 m. Division 1 Šiaurės ir Pietų zonų (Norra ir Södra) antrosiosmis komandomis. 

 Skövde AIK nugalėjo bendru dviejų rungtynių rezultatu 3-0 ir iškopė į Superettan.

 

 Dalkurd FF nugalėjo varžovus bendru dviejų rungtynių rezultatu 3:2 ir pateko į Superettan.

2021–2022 m. Švedijos futbolo taurės turnyras (Svenska Cupen 2021/22) 
 s turnyras prasidėjo 2021 m. vasarą, o finalas įvyko 2022 m. gegužės 26 d.

Finalo rungtynės 

 Malmö FF palaužė varžovus tik po baudinių serijos ir iškovojo taurę.

Šaltiniai

Nuorodos 
 Oficiali lygos svetainė (Allsvenskan)
 SOCCERWAY 2021 m. Allsvenskan
 SOCCERWAY 2021 m. Superettan
 SOCCERWAY 2021 m. Taurės turnyras
 Transfermarkt TABLE ALLSVENSKAN 2021
 RSSSF duomenų bazė (Čempionai ir sezonai);
 RSSSF duomenų bazė (Taurės turnyrai);

Europos futbolo varžybos 2021–2022 m.
Švedijos futbolo varžybos
Chris Cornell

Kristoferis Džonas Kornelis (angl. Christopher John Cornell, 1964 m. liepos 20 d. – 2017 m. gegužės 18 d.) – amerikiečių dainų autorius ir muzikantas, geriausiai žinomas kaip gitaristas, roko grupių „Soundgarden“ ir „Audioslave“ lyderis. Jis taip pat turėjo solo karjerą ir dirbo su garso takeliais. Kornelis buvo ir trumpai gyvavusios roko grupės „Temple of the Dog“ lyderis. Ši grupė buvo skirta jo draugui muzikantui Endriu Vud (Andrew Wood), kuris mirė dėl heroino perdozavimo.

Kornelis laikomas viena pagrindinių XX a. 10 deš. grandžo judėjimo asmenybių. Jis gerai žinomas, kaip išskirtinio talento dainų autorius, pasižymėjęs beveik keturias oktavas apimančiu stipriu balsu. Atlikėjas išleido keturis solo albumus, tokius, kaip „Euphoria Morning“ (1999), „Carry On“ (2007), „Scream“ (2009), „Higher Truth“ (2015), „Songbook“ (2011) bei dvi kompiliacijas – „The Roads We Choose“ (2007) ir „Chris Cornell“ (2018). Pastaroji išleista po muzikanto mirties. 

Kornelis yra gavęs „Auksinių gaublių“ nominaciją už savo dainą „The Keeper“, kuri buvo naudojama 2011 m. biografinėje veiksmo dramoje „Pamokslininkas su kulkosvaidžiu“ (angl. „Machine Gun Preacher“), ir atliko kartu su kompozitoriumi Deividu Arnoldu (David Arnold) parašytą dainą „You Know My Name“, naudotą 2006 m. Džeimso Bondo filme „Kazino „Royale“ (angl. „Casino Royale“). Paskutinis prieš mirtį jo solo leidimas buvo singlas „The Promise“, skirtas labdarai. Pastarasis kūrinys buvo naudojamas 2016 m. filmo, su tuo pačiu pavadinimu, pabaigos titruose.

Dainininkas kentėjo nuo chroniškos depresijos didžiąją savo gyvenimo dalį. Jis buvo rastas pasikoręs Detroito viešbutyje 2017 m. gegužės 18 d. po pasirodymo su „Soundgarden“, kuris įvyko prieš valandą teatre „Fox“.

Išnašos 

JAV dainininkai
JAV metalo atlikėjai
Gitaristai
Arijus Bražinskas

Arijus Bražinskas (g. 2000 m. sausio 26 d.) – Lietuvos futbolininkas, vartininkas.

Biografija 
Futbolą pradėjo žaisti Alytaus mieste, o vėliau persikėlė į Kauną ir tobulėjo tuometinėje Nacionalinėje futbolo akademijoje (NFA).

Atstovavo Sheffield Wednesday U18; italų Mantova 1911 ir Aquila 1902 Montevarchi.

DFK Dainava 
2021 m. žaidė DFK Dainava ekipoje, kuri debiutavo A lygoje. Jaunam žaidėjui buvo numatytas atsarginio vartininko vaidmuo, tačiau jo kolega Martynas Matijoška jau pirmose rungtynėse gavo raudoną kortelę ir vartus gynė Bražinskas. Matijoška ant atsarginių suolo praleido dar keturias rungtynes ir tik tada vėl tapo pagrindiniu vartininku.

FK Kauno Žalgiris 
2022 m. sausio mėn. pranešta, kad tapo FK Kauno Žalgiris nariu.

Statistika 
 A lygos statistika

Spalvų reikšmės:
  Ekipa žaidė A lygoje;

Šaltiniai

Nuorodos 
 alyga.lt
 lietuvosfutbolas.lt
 Transfermarkt
 Soccerway

Lietuvos futbolininkai
Martynas Matijoška

Martynas Matijoška (g. 1995 m. lapkričio 20 d., Alytuje) – Lietuvos futbolininkas, vartininkas. Šiuo metu (2021 m.) atstovauja DFK Dainava ekipą.

Biografija 
Karjerą pradėjo Dainava ekipoje. 2013 m. nesužaidė nei vienerių rungtynių A lygoje, o 2014 m. atstovavo bankrutuojančią Dainavą trejose rungtynėse ir per jas prasileido net dvidešimt įvarčių.

Žaidė Kipre Alki Oroklini, o 2020 m. Kėdainių „Nevėžyje“.

2021 m. žaidė DFK Dainava ekipoje, kuri debiutavo A lygoje. Žaidėjui buvo numatytas pagrindinio vartininko vaidmuo, tačiau jau pirmose rungtynėse gavo raudoną kortelę ir vartus gynė Arijus Bražinskas. Matijoška ant atsarginių suolo praleido dar keturias rungtynes ir tik tada vėl tapo pagrindiniu vartininku. Vartininkas buvo išrinktas į simbolinę XII (12) turo rinktinę, kai rungtynėse prieš FC Hegelmann  Litauen atrėmė 5 varžovų smūgius, nepraleido nė vieno įvarčio ir surinko 258 „InStat“ naudingumo balais.

Statistika 
 A lygos statistika

Spalvų reikšmės:
  Ekipa žaidė A lygoje;

Šaltiniai

Nuorodos 
 alyga.lt svetainė
 lietuvosfutbolas.lt
 Transfermarkt
 SOCCERWAY
 globalsportsarchive

Lietuvos futbolininkai
Roberts Zelmanis

Robertas Zelmanis (Roberts Zelmanis; g. 2001 m. balandžio 18 d.) – futbolininkas iš Latvijos, rungtyniaujantis gynėjo pozicijoje.

2020 m. atstovavo Latvijos U-19 rinktinei, kurioje pasižymėjo įvarčiais atrankos į Europos čempionatą varžybose. Du įvarčius pelnė – į Moldovos, vieną – į Nyderlandų rinktinės vartus.

Karjera 
Futbolininko karjerą pradėjo Latvijoje. 2019 m. priklausė RFS, o 2020 m. debiutavo Virsligoje, kai atstovavo Liepojos klubą. Per sezoną sužaidė 12 rungtynių aukščiausioje šalies lygoje.

Atvyko į Lietuvą. 2021 m. buvo paskelbta, kad tapo Alytaus „Dainavos“ nariu. 2021 m. kovo 6 d. debiutavo A lygoje prieš Kėdainių „Nevėžį“. Iš viso sužaidė tris rungtynes A lygoje, bei žaidė ir Dainavos B ekipoje. penkis kartus žaidė Antroje lygoje.

2021 m. sezoną užbaigė Latvijoje, kur atstovavo „Super Novos“ klubui, žaidusiam Pirmoje lygoje.

Statistika 
 A lygos statitika.

Spalvų reikšmės:
  Ekipa žaidė A lygoje;

Šaltiniai

Nuorodos 
 Soccerway 
 alyga.lt 
 transfermarkt 
 lietuvosfutbolas.lt
 UEFA

Latvijos futbolininkai
Užsienio futbolininkai Lietuvos komandose
Cyrille Tchayi Tchamba

Sirilas Čajus Čamba (Cyrille Tchayi Tchamba; g. 1998 m. vasario 25 d.) – futbolininkas iš Kamerūno, rungtyniaujantis puolėjo pozicijoje.

Karjera 
Futbolininko karjerą pradėjo gimtinėje, Kamerūne, kur atstovavo aukščiausioje šalies lygoje rungtyniaujančiam „Union Douala“ klubui. Union Douala pirmasis žinomas klubas, kuriam atstovavo.

Vilniaus Vytis 
Atvyko į Lietuvą 2019 m. ir žaidė Vilniaus Vytyje. 2019 m. spalio 16 d. rungtynėse prieš FC Pakruojis pasižymėjo penkiais įvarčiais ir prisidėjo prie varžovų triuškinimo (15:1). Pastarosios ekipos lyderiu antroje sezono pusėje tapęs kamerūnietis atkreipė Vilniaus „Riterių“ dėmesį bei buvo išnuomotas. Po pusmečio nuomos futbolininkas grįžo į „Vilniaus Vytį“, kur ir užbaigė 2020–ųjų metų sezoną.

2020 m. žaidė FK Riteriai ir Riteriai B ekipose; o 2020 m. antroje pusėje Vilniaus Vytyje Pirmoje lygoje.

DFK Dainava 
2021 m. buvo paskelbta, kad tapo Alytaus „Dainavos“ nariu.  2021 m. balandžio 20 d. rungtynėse prieš FK Sūduva pelnė pirmą įvartį A lygoje. Sūduva pirmavo 3:0 ir Čamba pelnė garbės įvartį (galutinis rezultatas 3:1 marijampoliečių naudai). 2021 m. gegužės 8 d. rungtynėse prieš FC Džiugas pasižymėjo įvarčiu, atliko rezultatyvų perdavimą, bei surinko 253 „InStat“ naudingumo balus. Buvo išrinktas į simbolinę turo rinktinę.

Statistika 
 A lygos statistika

Spalvų reikšmės:
  Ekipa žaidė A lygoje;

Šaltiniai

Nuorodos 
 alyga.lt 
 Soccerway 
 transfermarkt 
 lietuvosfutbolas.lt

Kamerūno futbolininkai
Užsienio futbolininkai Lietuvos komandose
Danilas Makejevas

Danilas Makejevas (Daniil Makeyev; g. 1998 m. liepos 30 d.) – futbolininkas iš Rusijos, rungtyniaujantis puolėjo pozicijoje.

Karjera 
Futbolininko karjerą pradėjo gimtinėje. Žaidė Akademia Spartak Moscow, Spartak II, Khimki II, Rubin Kazan II, Zenit II jaunimo komandose.

2021 m. buvo paskelbta, kad tapo Alytaus „Dainavos“ nariu. 2021 m. kovo 21 d. rungtynėse prieš Džiugą pelnė debiutinį įvartį A lygoje.

2021 m. vasarą  grįžo į Rusiją. Atstovavo FK Jessentuki, kuris žaidė Nacionalinės futbolo lygos Antrame divizione (trečioje pakopoje).

Statistika 
 A lygos statistika

Spalvų reikšmės:
  Ekipa žaidė A lygoje;

Šaltiniai

Nuorodos 
 alyga.lt 
 Soccerway 
 transfermarkt 
 lietuvosfutbolas.lt

Rusijos futbolininkai
Užsienio futbolininkai Lietuvos komandose